Treprikkhopper

Treprikkhopper (Pellenes tripunctatus) er en av edderkoppene i gruppen hoppeedderkopper (Salticidae). De jakter vanligvis på jordbunn, de spinner ikke fangstnett. Den finnes i Norge, hvor den er rødlistet.

 Utseende 
Treprikkhopper er middels liten edderkopp, hunnen er mellom 6 og 6,5 millimeter lang, mens hannen er noe mindre, mellom 4 og 5 millimeter lang. Kroppen er todelt i en bakkropp (abdomen) og en forkropp (prosoma eller cephalothorax). Hodet har åtte øyne, to uvanlig store midt foran, og to litt mindre på hver side. De resterende fire øynene er plassert på siden av hodet. Hoppeedderkoppene skiller seg ut ved at de har evnen til i en viss grad å fokusere blikket.

Mange hoppeedderkopper er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens kjønnsorganer, hos hunner epigynet og hos hanner pedipalpenes siste ledd.

 Utbredelse 
Det foreligger kun to eldre funn av treprikkhopper fra Norge (1890- og 1930-tallet), fra Hallingdal og Hvaler (Hauge 1986). Arten lever på solrike steder; i lav vegetasjon og på sand- og steinmark (Almquist 2006, Nentwig m. fl. 2020). Treprikkhopper er livskraftig i Sverige, mens den er nær truet, NT, i Finland (Hyvärinen 2019).

 Rødlistevurdering 
Vurdering: Det at funnene av treprikkhopper er av eldre dato sammen med usikkerheten om utbredelse og forekomst gjør at usikkerheten er stor om artens korrekte kategoriplassering og inkluderer muligheten for at den er livskraftig. Treprikkhopper får derved kategorien DD.

Konklusjon: Treprikkhopper er vurdert som DD, datamangel, grunnet stor usikkerhet i artens korrekte kategoriplassering.

 Referanser 

 Litteratur 
 W. Nentwig, A. Hänggi, C. Kropf & T. Blick (Hrsg.): Spinnen Mitteleuropas – Bestimmungsschlüssel, slekten (gattung) Pellenes (tysk)
 Åkra, Kjetil; Olsen, Kjell Magne; Pommeresche, Reidun og Ødegaard, Frode. 2010. Edderkoppdyr Arachnida i Norsk rødliste for arter 2010. Artsdatabanken. Side 355-366. 

 Eksterne lenker 

 Hoppeedderkopper – edderkopper.net  (norsk)

Kategori:Hoppeedderkopper